# **REFERAT FRA ÅRSMØTE OG GENERALFORSAMLING**

# **NORGES BÅTMEGLER FORENING**

Norges Varemesse 15.mars 2018

Tilstede: Tommy Kiil, Terje Kiil, Lars Erik Solvang, Lødve Solvang, Leiv Borgen, , Jonas Gams Steine, Jonathan Dyrstad, Jon K. Ebbestad Thomas Bjønness, Ørjan Wollertsen, Jan Terje Strømsnes, Leif Bergsås, Erik Brauner (ikke med på generalforsamling)

Gjennomgang av referat oktober 2017. Det viser seg at referatet var noe mangelfullt når det gjelder «Selgers opplysningsskjema». Utstyr **skal** spesifiseres, men det er ønske at det er noe mer utfyllende angående utført service, påkost og eventuelle tidligere skader. Det er også ønske om et enklere skjema for mindre båter. Jon lager et forslag og sender på høring.

Kjøpekontrakt endres ved at punkt 10 fjernes.

Reviderte dokumenter legges ut på intranett. (www.baatmegler.com)

Endring i vedtekter angående klientkonto avventes til Norboat er ferdig med sitt arbeid rundt saken.

Norboat gjennomgikk nyheter og ga oss status på prosjektet om autoriserte takstmenn som vi startet opp på årsmøtet 2017. Arbeidet er nå snart ferdig og de første ferdig utdannede takstmenn vil etter planen starte på forsommeren i år. Vi gir Norboat honnør for godt arbeid og ser i spenning frem til utrullingen.

**Generalforsamling**

Innkallingen ble godkjent

Styrets årsberetning ble lest opp og godkjent

Kasserer Jonas redegjorde for regnskap 2017 som viser et overskudd på kr 68.144

Det ble vedtatt å justere kontigenten til kr 5000,- for 2018. Tas opp til ny vurdering om 1 år.

Budsjett justeres i forhold til dette.

Generalforsamlingen ønsket ikke en stor markedsføringskampanje, men det kan brukes ca 20.000 til adwords samt søkes om et samarbeid med Norboat for annonsering av autoriserte båtmeglere.

Lars Erik kontakter FINN.NO for å «speile» alle medlemmenes annonser inn på BMF’s hjemmeside.

Valg: Kun leder var på valg. Jon tar et år til. Styremedlemmene Lars Erik og Jonas finner ny kandidat til å overta i 2019.

Seminar 2018 ble bestemt til 16.- 18.november på Color Line, Kiel.

Referent: Jon K. Ebbestad